โบรกฯ เตือน SET เสี่ยงเจอแรงขายหลัง FTSE ลดน้ำหนัก-Valuation ตึงตัว แนวรับ 1,470 จุด
โบรกฯ เตือน SET เสี่ยงเจอแรงขายหลัง FTSE ลดน้ำหนัก-Valuation ตึงตัว แนวรับ 1,470 จุด
โบรกฯ เตือน SET เสี่ยงเจอแรงขายหลัง FTSE ลดน้ำหนัก-Valuation ตึงตัว แนวรับ 1,470 จุด
18 ธ.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นได้ หลังดัชนีหลักทั้ง 3 ดัชนีของตลาดสหรัฐฯปิดทำจุดสูงสุดใหม่เป็นประวัติการณ์ ขานรับความคาดหวังสภาคองเกรสสหรัฐจะออกมาตรการกระตุ้นเศรษฐกิจวงเงิน 9 แสนล้านดอลลาร์สหรัฐได้ในเร็ว ๆ นี้ และยังมีความคืบหน้าในการพัฒนาวัคซีนต้านไวรัสโควิด-19 โดยคาดว่าสำนักงานอาหารและยาสหรัฐ (FDA) จะอนุมัติใช้วัคซีนของบริษัทโมเดอร์นา ในเร็ว ๆ นี้ด้วยเช่นกัน และราคาน้ำมันก็ปรับตัวขึ้นมา 4 วันติดต่อกัน
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ สลับกัน จากแรงขายทำกำไรระยะสั้น ดังนั้น ตลาดบ้านเราคงจะต้องระวังแรงขายทำกำไรระหว่างทาง หลังจากที่ Valuation ตึงตัว และวันนี้ FTSE จะ Rebalance ซึ่งก็จะมีการปรับลดน้ำหนักลงทุนหุ้นไทยด้วย จึงจะต้องระวังความผันผวนระหว่างทาง
พร้อมให้แนวรับ 1,475-1,470 จุด ส่วนแนวต้าน 1,495-1,505 จุด
 
 